recursal/SuperWikiNEXT-32B huggingface dataset:
**Ağdaş FK** — və ya rəsmi adı ilə **Ağdaş Futbol Klubu**. Təməli 1992-ci ildə qoyulan, Azərbaycanın Ağdaş rayonunu təmsil edən futbol klubudur. Klub 2023/2024-cü futbol mövsümündə, Azərbaycan kişi futbolunun üçüncü liqası ilan Azərbaycan İkinci Liqasında çıxış edir.

Tarixi
------

Ağdaş futbol klubu 1995-ci ildə artıq Azərbaycan Birinci Liqasında çıxış etməyə başladı. İlk dönəmlər. yəni 1995–1996-cı illər üçün klubun adı Şirvan-Orxan idi.

**1995/1996** Ağdaşı təmsilçisi bu sezondan etibarən problemlərlə qarşılaşmağa başladı. Oyunlarında bir və iki top fərti ilə qalib gələn Şirvan-Orxan, elə həmin sezonun ikinci yarısında liqadan uzaqlaşdırıldı. Digər oyunlarına isə texniki məğlubiyyət verildi. 2–0 Çinar Polis Akemediyasını, 2–1 Səbail klubunu məğlub etdi. Lakin bu göstərici sadəcə Ağdaş təmsilçisində deyildi. Həmin mövsüm bir çok klub liqadan kənarlaşdırıldı.

**1996/1997** Bu mövsüm klub yeni adla çempionata start verdi: Şirvan
Şirvan klubu bu dəfə də, maliyyə problemləri səbəbiylə zəif təsir bağışladı. Belə ki, tuniri 4 xalla bitirdi. Bir çox məğlubiyyət aldı. Bunlar isə əksəriyyəti texniki məğlubiyyət idi ki, keçən sezonda baş verənlər bu sezon təkrarlandı. Yerli və peşəkar futbolçuların yetişməsindəki problemlər səbəbiylə ağdaş təmsilçisi bir müddət tunirə ara verərək təməli yenidən uşaq liqasından başlatmaq qərarına gəldi.

**2019** Bu illərdə klub artıq Azərbaycan Region Liqasında iştirak etməyə başladı. Şirvan klubu bu mövsüm güclü oyun nümayiş etdirərək playy off-da iştirak imkanı əldə etdi. Lakin maliyyə probelmləri özünü yenidən bruzə verdiyiüçün istədiyi oyunu tam olaraq nümayiş etdirə bilmədi.

**2023** Bu illərdə Azərbaycan yeni liqa yaradıldı. Azərbaycan İkinci Liqasında 14 klub iştirak edirdi ki, bunlardan biri də yeni adı ilə **Ağdaş** klubu idi.

Həmçinin bax
------------

* Ağdaş rayonu
* Azərbaycan futbol klublarının siyahısı
* AFFA

İstinadlar
----------

1. ↑  "Arxivlənmiş surət". 2023-06-30 tarixində arxivləşdirilib. İstifadə tarixi: 2023-08-18.
2. ↑  "Arxivlənmiş surət". 2023-06-30 tarixində arxivləşdirilib. İstifadə tarixi: 2023-08-18.
3. ↑  "Arxivlənmiş surət". 2023-08-18 tarixində arxivləşdirilib. İstifadə tarixi: 2023-08-18.
4. ↑  "Arxivlənmiş surət". 2023-08-18 tarixində arxivləşdirilib. İstifadə tarixi: 2023-08-18.
5. ↑  "Arxivlənmiş surət". 2023-08-18 tarixində arxivləşdirilib. İstifadə tarixi: 2023-08-18.
6. ↑  "Arxivlənmiş surət". 2023-08-18 tarixində arxivləşdirilib. İstifadə tarixi: 2023-08-18.
**"Küp"** (*gürc.* ქვევრი) — rejissor İrakli Kvirikadzenin filmi.

Məzmun
------

Qogiya çaxır məhsulu almaq üçün kəndə böyük bir küp alaraq qayıdıb. Onun qızı küpü maşının yük yerindən təkbaşına çıxarmaq istəyəndə onu tuta bilmir və əlindən yerə düşür. Küpün bir hissəsi qırılır. Bundan sonra Qogiya bu işlərin ustası olan Abesalomun köməyinə müraciət etməyə məcbur olur.

Dəvət olunmuş mahir usta böyük küpün içində girib qopan və çatlayan yerləri təmir etməyə başlayır. İşini qurtarandan sonra usta həmişəki kimi küpün boğaz hissəsindən çıxmaq istəyir. Amma küp Meqreliyadan idi. Belə küplərin isə boğaz hissəsi çox dar olur.

Qogiya uğursuzluğa düşmüş ustanı oradan çıxmağa inandırır. Lakin heç bir cəhd arzu olunan nəticəni vermir. Sahə milisi gəlib çıxır. O da heç bir çıxış yolu göstərə bilmir. Onlar ağıllı kiminsə gələcəyinə ümid edərək bazar ertəsinə qədər gözləmək qərarına gəlirlər.

Dostlar zavallı ustaya şam yeməyi və bir qədər çaxır gətirirlər ki, vaxt tez keçsin. Bu, ev sahibinin xoşuna gəlmir. Ancaq o da hamı kimi bu vəziyyətdən çıxış yolu tapılana qədər səbrlə gözləməlidir.

Filmin heyəti
-------------

### Film üzərində işləyənlər

**Əsərin müəllifi:** Luici Pirandello
**Ssenari müəllifi:** Rezo Qabriadze
**Rejissor:** İrakli Kvirikadze
**Operator:** Lomer Axvlediani
**Rəssam:** Xristesi Lebanidze
**Bəstəkar:** Giya Kançeli
**Səs operatoru:** Levan Kişnişev
**Rejissor assistenti:** Liya Qogeliya
**Operator assistentləri:** Zaza Qudavadze, İqor Kreps
**Redaktor:** Amiran Çiçinadze
**Filmin direktoru:** Tamaz Keşelava
### Rollarda

Buxuti Zakariadze — Qogiya
Vaxtanq Sulakvelidze — Abesalom
Genrieta Lejava — Maro
Erosi Mancqaladze
Givi Berikaşvili
Otar Zautaşvili — sahə müvəkkili
İlya Bakakuri
L.Soxaşvili
M.Kandelaki
L.Zardiaşvili
Liana Qudadze — Nona İsakadze

Mənbə
-----

* Кино: Энциклопедический словарь / Гл. ред. С. И. Юткевич; Редкол.: Ю. С. Афанасьев, В. Е. Баскаков, И. В. Вайсфельд и др. — Москва: Советская энциклопедия, 1987. — стр. 176.

Xarici keçidlər
---------------

* О фильме «Кувшин» на сайте kino-teatr.ru  (rus.)
* Filmi izlə sayt YouTube
**Rus dağçətiri** (*lat.* Peucedanum ruthenicum) — bitkilər aləminin çətirçiçəklilər dəstəsinin çətirkimilər fəsiləsinin dağçətiri cinsinə aid bitki növü.

Qısa morfoloji təsviri
----------------------

Çoxillik, hündürlüyü 50-80 (150) sm, ensiz, silindrvari, nazik qabırğalı, aşağı hissələri qəhvəyi liflərlə örtülmüş, yaşıl, çılpaq, yoğun köklü bitkidir. Kökyanı yarpaqları və aşağı gövdə yarpaqları uzun saplaqlıdır, 3-4 dəfə üç hissələrə bölünmüşdür. Yarpaqları enli üçkünc, iri, ucları uzun və dar xətli, 1,5-4 sm uzunluqda və 1-2 (3) mm endə, cod, iti ucludur. Orta yarpaqlar xırda, yuxarıdakılar uzunsovdur. Çətirlər 2,5-6 sm uzunluqda, 13-24 qeyri-bərabər şüalıdır. Sarğısı və sarğıcığının yarpaqları 5-7 sayda, xətvaribizvaridir. Kasacığın dişləri qısa, ləçəkləri 1-1,5 mm uzunluqda, açıq sarı rəngdədir. Yarım meyvəcikləri 6-7,5 mm uzunluqda və 3-4 mm enində, ellipsvari, beli qabırğalıdır.

Yayılması
---------

BQ qərbi, BQ şərqi, BQ Quba sahəsinin aşağı dağ qurşağından yuxarı dağ qurşağına kimi yayılmışdır. Quru gilli, otlu yamaclarda, ardıc və palıd meşələrində, kolluqlarda, qayaların üstündə bitir.

İstinadlar
----------

Həmçinin bax
------------

|  |  |
| --- | --- |
| Taksoneyniləşdirmələri | 
* Wikidata: Q12845109
* Wikispecies: Peucedanum ruthenicum
* EUNIS: 152072
* GBIF: 3641857
* GRIN: 406722
* iNaturalist: 854874
* IPNI: 846400-1
* Plant List: kew-2403749
* POWO: urn:lsid:ipni.org:names:846400-1
* Tropicos: 1700498
* WFO: wfo-0000391867

 |
**Turmoil** — Gamious tərəfindən 2 iyun 2016-cı ildə buraxılmış simulyasiya videooyunudur. O, Steam-də mövcuddur.

Gameplay
--------

Qarışıqlıq, Şimali Amerikada 19-cu əsrdə neft təlaşından ilhamlanır. Uğurlu neft sahibkarı olmaq üçün oyunçu öz yolunu qazanmalıdır. Oyunçu neft qazıb sataraq pul qazandıqca, şəhər onlarla birlikdə böyüyəcək və oyunçuya daha çox at və ya daha böyük borular kimi təkmilləşdirmələr almağa imkan verəcək. Kampaniya rejimi oyunçuya auksionda torpaq almağa və bir il ərzində bacardıqları qədər qazanc əldə etməyə imkan verir. Oyunçu hər səviyyədə üç rəqib AI-yə qarşı çıxır.

İnkişaf
-------

Qarışıqlıq 2015-ci ilin İyun ayında Steam Erkən Girişə daxil olmamışdan əvvəl bir il prototip mərhələsində idi. Erkən girişdə daha bir il sərf etdikdən sonra Turmoil 2016-cı ilin iyununda Steam-də buraxıldı. 2017-ci ilin fevralında Turmoil iPad üçün iOS-da da buraxıldı.

Oyun son dərəcə sadə bir oyun kimi qəbul edildi, lakin çox təkrarlandı. O, həmçinin "sadəliyin təcəssümü" və "asılılıq və nostalji idarəetmə strategiyası" kimi qeyd edilmişdir.

İstinadlar
----------

Xarici keçidlər
---------------
Haqqında
--------

**İkarus 55**  — beynəlxalq avtobusu, 1953-cü ildən 1972-ci ilə kimi İkarus firması tərəfindən istehsal edilmiş və əsasən Şərqi Avropada bir çox sosialist ölkələrində istismara verilmişdir. Tam çəkisi 12 730 kq. Maksimal surət 98 km/saat.. 1955-ci ildən 1973-ci ilədək Ikarus 55-in əsasında gücü 170 at gücü olan Csepel (Csepel Motorkerkprgyr) mühərrikli və 32 yerə malik yumşaq oturacaqları ilə rahat salonlu olan Ikarus Lux şəhərlərarası avtobus istehsal edildi. Bu model giriş qapısında yazılmış Ikarus Lux (55 rəqəmi olmadan, ayrı bir avtobusun tipini özündə əks etdirirdi) və ön şüşənin üzərində heyrət doğuran fənəri ilə macar ixracının əsası oldu və istehsalatda təxminən 20 il qaldı.Ikarus Lux, SSRİ-nin istismar etdiyi əsas beynəlxalq avtobusu oldu. Riqa, Moskva, Leninqrad, Tallin və digər iri şəhərlərin avtovağzallarında bu model avtobusa rast gəlmək olardı. Həmçinin, ilk dövrlərdə şəhər üçün üçqapılı variantı da - *Ikarus 66* istehsal olunmuşdu (SSRİ-də az miqdarda gətirilirdi; əsasən Baltikyanı ölkələrdə istifadə olunurdu). 
Salonu sərnişinləri üçün 31, konduktoru üçün + 1 oturacaq sayı vardı. Avtobusda dördpilləli siralanmış 6 silindirli dizel mühərrik qismində 145 at gücü olan Csepel-d614.22 mühərriki istifadə edilirdi. Hidrogücləndirici sükan mexanizmi. Bütün təkərləri yaylı hidravlik teleskop amortizatorlarla təchiz olunmuşdu.Təxminən bərabər oturacaq yeri olan yerli sovet Laz-697 sərnişin avtobusuna nisbətdə "İkarus"lar rahatlığı və qənaətli dizel mühərrikinin olması ilə üstün hesab edilirdi. Ikarus Lux avtobusları, bir milyon kilometri əsaslı təmir olmadan yol qət etdiyi üçün, çox etibarlı hesab edilirdi. Ikarus ailəsinin daha müasir 250/255/256 modelləri istehsal olunana qədər, SSRİ-də İkarus 55 model avtobusları şəhərlərarası xətlərdə 1980-cı illərin əvvəllərinə qədər istismar olunmuşdur.

Xarici keçidlər
---------------

* Ikarus 55 на фотогалерее «АВТОБУСНЫЙ ТРАНСПОРТ» Arxivləşdirilib 2017-06-09 at the Wayback Machine
* Ikarus 66 на фотогалерее «АВТОБУСНЫЙ ТРАНСПОРТ» Arxivləşdirilib 2017-06-09 at the Wayback Machine
* Ikarus 55 в «Живом журнале»
* Ikarus 55 Moskvada retro-avtobuslar sərgisində
* Estoniyadaki restavrasiya olunmuş İkarus Lyuks
* Ikarus TR 3,5 (1948) başlayaraq bütün modellər
* "İkarus-55" tarixi

1. 1 2  "İkarus-55 «Lyuks» (1955—1973)". 2021-07-25 tarixində arxivləşdirilib. İstifadə tarixi: 2017-08-18.
2. ↑  "İkarus («Ikarus», Macarıstan)". 2021-06-22 tarixində arxivləşdirilib. İstifadə tarixi: 2017-08-18.
3. ↑  "Отечественные автобусы и троллейбусы в ТТ". 2010-11-20 tarixində arxivləşdirilib. İstifadə tarixi: 2017-08-18.
**Sedrak Karapetoviç Abramov** (28 aprel 1900, Vartaşen, Nuxa qəzası – *bilinmir*) — Azərbaycan-sovet dövlət və partiya xadimi, Azərbaycan Kommunist Partiyası Dağlıq Qarabağ Muxtar Vilayət Komitəsinin birinci katibi (1949–1952), Azərbaycan SSR xalq balıq sənayesi komissarı (1939–1945).

Həyatı
------

Sedrak Karapetoviç Abramov 1900-cü ildə Nuxa qəzasının Vartaşen kəndində (hazırkı Oğuz) çəlləkçi ailəsində doğulmuşdur. Kənd məktəbini bitirdikdən sonra əvvəlcə kənd təsərrüfatı sahəsində çalışmış, sonra isə Nuxa şəhərinə köçərək tütün fabrikində fəhləlik etmişdir. Azərbaycanda sovet hakimiyyəti qurularkən bolşeviklər partiyasına üzv olmuş və Fəhlə-Kəndli Qırmızı Ordusunun sıralarında ağqvardiyaçılara qarşı vuruşmuşdur.

Sedrak Abramov 1922-ci ildə ordudan tərxis edilərək Azərbaycana qayıtmış və 3 il Nuxa şəhərində sovet və həmkarlar işində çalışmışdır. 1925-ci ildə Azərbaycan Həmkarlar İttifaqları Şurasında təlimatçı vəzifəsinə təyin edilərək Bakıya köçmüş, sonrakı illərdə Azərbaycan SSR Xalq Maarif Komissarlığında müfəttiş vəzifəsində işləmişdir. 1932-ci ildə Azərbaycan Neft İnstitutunu bitirərək "Azərneft"in əmtəə-nəqliyyat idarəsinin plan-maliyyə şöbəsinin rəisi vəzifəsinə irəli çəkilmiş və 4 il bu vəzifədə işləmişdir. 1936–1937-ci illərdə ixtisaslı neft sənayesi işçilərinin hazırlanması sahəsində çalışmış, 1937-ci ilin sentyabr ayında Azərbaycan Kommunist Partiyası Mərkəzi Komitəsinin Ali məktəb və elmlər şöbəsi müdirinin müavini təyin edilmişdir. 1938-ci ilin sentyabr ayında isə Azərbaycan KP Bakı Şəhər Komitəsinin ikinci katibi seçilmişdir. Sedrak Abramov 1929–1939-cu illərdə vəzifələrdə çalışmaqla bərabər ictimai-iqtisadi elmlər üzrə pedaqoji fəaliyyət də göstərmişdir.

1939-cu ilin sentyabr ayında Sedrak Abramov Azərbaycan SSR xalq balıq sənayesi komissarı vəzifəsinə təyin edilmiş 6 il bu vəzifədə çalışmışdır. 1945-ci ilin oktyabr ayında yenidən partiya işinə qaytarılaraq Azərbaycan K(b)P MK katibinin yüngül sənaye üzrə müavini, Mərkəzi Komitənin Ticarət və ictimai iaşə şöbəsinin müdiri vəzifələrində işləmişdir. 1949-cu ilin yanvar ayında Azərbaycan Kommunist Partiyası Dağlıq Qarabağ Muxtar Vilayət Komitəsinin birinci katibi vəzifəsinə seçilmişdir.

Sedrak Abramov 1938-ci ildən Azərbaycan K(b)P Mərkəzi Komitəsinin üzvü olmuşdur. I və II çağırış Azərbaycan SSR Ali Sovetinin, III çağırış SSRİ Ali Sovetinin deputatı seçilmişdir. "Qırmızı əmək bayrağı" (1940), "Şərəf nişanı" ordenləri, "Qafqazın müdafiəsinə görə" və "1941–1945-ci illər Böyük Vətən müharibəsində rəşadətli əməyə görə" medalları ilə təltif edilmişdir.

İstinadlar
----------

1. 1 2 3 4  Седрак Карапетович Абрамов // Коммунист. № 43 (8255). 1 март 1950-ҹи ил. С. 3.
2. ↑  Абрамов Седрак Карапетович // Справочник по истории Коммунистической партии и Советского Союза (1898–1991) (rus).
**Kartoqrafiya** və ya **Xəritəşünaslıq** (*yun.* χάρτης — "xəritə" və γράφειν – "çəkmək") - coğrafi xəritələr və digər kartoqrafik əsərlər, onların yaradılması və istifadə edilməsi üsulları haqqında elm.

Təbiət və cəmiyət hadisələri və obyektlərinin qarşılıqlı əlaqə və uyğunluğu, hansı məkanda yerləşməsinin modelləşdirilməsinin tədqiqi haqqında elmdir.

Xəritəşünaslıq kartoqrafiyanın bir bölməsidir. Onun nəzəri əsaslarını, inkişaf tarixini, kartoqrafik mənbələrin (onların elementləri, xüsusiyyətləri və s.) analizi metodlarını və s. öyrənir. Bəzən xəritələrdən istifadə etmək metodlarını da xəritəşünaslığa aid edirlər.

Müasir kartoqrafiya bir elm kimi 7 bölməyə ayrılır: xəritəşünaslıq, riyazi kartoqrafiya, xəritələrin tərtib və redaktəsi, xəritələrin bədii tərtibatı, xəritələrin nəşri, xəritələrin istifadə edilməsi, kartoqrafik istehsalın iqtisadiyyatı və təşkili.

İstinadlar
----------

1. ↑  Məmmədov Q.Ş. Xəlilov M.Y. Ekoloqların məlumat kitabı. "Elm" nəşriyyatı. Bakı: 2003. 516 s.

Xarici keçidlər
---------------

Azərbaycan dilinin izahlı lüğəti

Həmçinin bax
------------

| ⛭Coğrafiyanın bölmələri |
| --- |
| Fiziki coğrafiya | Yerşünaslıq • Paleocoğrafiya • Geomorfologiya • İqlimşünaslıq • Hidrologiya • Okeanologiya • Torpaq coğrafiyası • Biocoğrafiya • Landşaftşünaslıq • Ekologiya |
| İqtisadi və sosial coğrafiya | Ümumi iqtisadi coğrafiya • Sənaye coğrafiyası • Kənd təsərrüfatı coğrafiyası • Əhali coğrafiyası • Nəqliyyat coğrafiyası |
| Kartoqrafiya | Geodeziya • Topoqrafiya |
**Valeri Borisoviç Brainin** (27 yanvar 1948, Nijniy Taqil, Sverdlovsk vilayəti) - müsiqişünas, bəstəkar, pedaqoq, şair, tərcüməçi, lingvist və kulturoloq.

Həyatı
------

Valeri Brainin Avstriya elminə və mədəniyyətinə bir çox tanınmış simalar bəxş etmiş Brayninlər ailəsinin nümayəndəsi, şair, tərcüməçi və siyasi mühacir Boris Lvoviç Braininin (ədəbi təxəllüsü: Sepp Österreicher, 1905-1996) ailəsində anadan olmuşdur. Anası Asia İl'iniçna Brainin (1919-2005) yalan mühakimələr əsasında Tobolsk şəhərinə sürgün olunmuş Passek ailəsinin nümayəndəsidir. Valeri Brainin riyaziyyat (xüsusi riyaziyyat məktəbi, qızıl medal, riyaziyyat olimpiadasının mükafatçısı), linqivistika (Pedaqoji institut, bitirməmişdir), bəstəkarlıq (musiqi məktəbi, O.A.Golovinin sinfi, fərqlənmə diplomu ilə bitirmişdir), musiqi-pedaqoji (Pedaqoji universitet, fərqlənmə diplomu ilə bitirmişdir) təhsili almışdır. 

2004-cü ildən etibarən Valeri Brainin UNESCO-nun üzvü olan Musiqi Təhsili üzrə Beynəlxalq Cəmiyyətinin (*ISME-International Society of Music Education*) qolu olan Rusiya Federasiya Musiqi Təhsili Cəmiyyətinin prezidentidir. O, həmçinin Moskva Dövlət Pedaqoji Universitetinin nəzdində fəaliyyət göstərən Musiqi Təhsilində Yeni Texnologiyalar Laboratoriyasıın rəhbəri, *Classica Nova* Beynəlxalq Musiqi Müsabiqəsinin bədii direktoru, Brainin Musiqi Məktəbləri şəbəkəsinin (*Brainin-Musikschulen*) bədii direktoru kimi çalışır. Avstriyada, Almaniyada, ABŞ-da, İtaliyada, Rusiyada, Kolumbiyada və digər ölkələrdə konservatoriyalarda və universitetlərdə seminarlar və ustad dərsləri keçirmişdir, Azadlıq və BBC Radiolarında mütəmadi olaraq musiqi üzrə muhazirələr təqdim etmişdir. Braininin ədəbi, tənqidi və elmi əsərləri rus, alman, ingilis və italyan dillərində işıq üzü görmüşdür. Onun musiqi əsərləri Moskvadakı nüfuzlu Böyük teatrda ifa olunmuşdu. 

Valeri Brainin hal-hazırda Almaniyanın Hanover şəhərində və Moskvada yaşayır.

İstinadlar
----------

Xarici keçidlər
---------------

|  |  |
| --- | --- |
|  Bu şablona bax   Normativ yoxlama | GND: 1048662705 · ISNI: 0000000105868288 · LCCN: no2010106976 · VIAF: 158689794 · WorldCat VIAF: 158689794 |
**Tahir Abuzər oğlu Kərimov** (1961, Sədərək, Noraşen rayonu) — Salyan Rayon İcra Hakimiyyətinin başçısı (2011–2016), Daşkəsən Rayon İcra Hakimiyyətinin başçısı (2006–2011).

Həyatı
------

Tahir Kərimov 1961-ci ildə Naxçıvan Muxtar Respublikasının Sədərək kəndində anadan olub. Azərbaycan Dövlət Xalq Təsərrüfatı İnstitutunu bitirib.

1979-cu ildə Azərbaycan SSR Mənzil Kommunal Nazirliyinin Mənzil Kommunal kontorunda əmtəəşünas vəzifəsində çalışıb. 1979–1981-ci illərdə hərbi xidmətdə olub.

1981–1989-cu illərdə Azərbaycan Respublikası Mənzil Kommunal Nazirliyinin mənzil Kommunal kontorunda fəhlə, çilingər, əmtəəşünas, iqtisadçı, şöbə rəisi, mühasib, baş mühasib vəzifələrində işləyib.

1989–1991-ci illərdə Sənaye Tikinti Birliyində baş mühasib vəzifəsində çalışıb. 1991–1995-ci illərdə "Ümid" İstehsalat Assosiasiyasının Prezidenti olub. 1995–2001-ci illərdə H. Z. Tağıyev adına balıqhisləmə zavodunun direktoru vəzifəsində çalışıb.

2001–2002-ci illərdə "Caspian Fish" LTD şirkətinin baş direktoru vəzifəsində işləyib. 2003–2006-cı illərdə H. Z. Tağıyev adına Balıqhisləmə zavodunda direktor və idarə heyətinin sədri vəzifələrini icra edib.

2006–2011-ci illərdə Daşkəsən Rayon İcra Hakimiyyətinin başçısı vəzifəsində çalışıb.

Azərbaycan Respublikası Prezidentinin 18 fevral 2011-ci il tarixli Sərəncamı ilə Salyan Rayon İcra Hakimiyyətinin başçısı vəzifəsinə təyin edilmiş, 4 mart 2016-cı ildə isə həmin vəzifədən azad edilmişdir.

Yeni Azərbaycan Partiyasının üzvüdür.

Ailəlidir, 4 övladı var.

İstinadlar
----------

1. ↑  "T.A.Kərimovun Salyan Rayon İcra Hakimiyyətinin başçısı vəzifəsindən azad edilməsi haqqında Azərbaycan Respublikası Prezidentinin 4 mart 2016-cı il tarixli **Sərəncamı**" (az.). president.az. 04 mart 2016. 2016-05-12 tarixində arxivləşdirilib. İstifadə tarixi: 2016-03-04.
Vanuatu
**Vanuatu Respublikası** (bisl. Ripablik blong Vanuatu, *fr.* République du Vanuatu, *ing.* Republic of Vanuatu) —
Sakit Okeanın cənubunda yerləşən ada dövlət. Vanuatu arxipelağına Yeni Hibrid arxipelağı, Melaneziyada Banke və Torres adalarına aid olan 80 ada daxildir. Onlar mənzərəli landşaftı ilə məşhurdur. Vanuatu dövlətinin yerləşdiyi Yeni Hibrid arxipelaqı 1606-cı ildə ispan dəniz səyyahı Pedro Fernando Kiros tərəfindən kəşf olunmuşdur. 1980-ci ilə qədər ölkə Böyük Britaniya və Fransa tərəfindən idarə olunurdu. Rütubətli tropik iqlimə malik olan adalarda illik yağıntıların miqdarı 2500–3000 mm-ə qədərdir, dekabr-mart aylarında tez-tez siklonlar yaranır.

Adın etimologiyası
------------------

Polineziya dilindən tərcümədə vanua — "torpaq, ölkə" deməkdir.

Tarixi
------

* 1.Yeni Hebridlər (Vanuatu burada yerləşir) adaları Portuqaliya dəniz səyyahları tərəfindən tapılmışdır — 1606
* 2.Adalar Böyük Britaniya və Fransanın birgə idarəçiliyində — 1906
* 3.Milli Birlik Hökuməti — 1978.
* 4.Ölkənin müstəqilliyi elan olunur — 1980.

Relyef
------

Adalar sualtı dağların zirvəsini xatırladır.Adalarda tez-tez zəlzələlər baş verir, lakin zəif olur. Adalarda daim hərəkətdə olan 10 vulkan var.Ən yüksək nöqtə Tambemasana (1877 m)

İnzibati ərazi bölgüsü
----------------------

6 əyalət

İqtisadiyyat
------------

Əmək qabiliyyətli əhalisinin əsas hissəsi istehlak xarakterli əkinçilik və balıqçılıqla məşğul olur. kokos palması, yams, batat, kakao, qəhvə, şəkər qamışı becərir. Lakin ölkənin əsas gəlirləri turizm və ofşor zonalarda fəaliyyət göstərən banklardan əldə olunan vəsaitin hesabına formalaşır. Sənayedə ağac emal edilir, ərzaq və toxuculuq məhsulları istehsal olunur.

Dil
---

Vanuatu Respublikasının rəsmi dövlət dili Bislama dili (sadələşdirilmiş ingilis dili), ingilis və fransız dilləridir.

Əhali
-----

Vanuatu əhalisi əsasən xristianlığın presviterianlıq qoluna sitayiş edir. Vanuatu əhalisinin 80%-i Efate, Espiritu-Santo və Ambrim də daxil olmaqla 11 adada yaşayır. Sakinlərin 98%-i 100-dən çox dildə danışır. Az sayda ingilsi, fransız, avstraliyalı, Yeni Zelandiyalı, Cənub-Şərqi Asiyadan köçənlər yaşayır. Milli zəmində münaqişələr az olur.

Silahlı qüvvələr
----------------

Sayı 300 nəfərə qadər olan hərbiləşdirilmiş könüllülər dəstəsi yaradılıb.

| ⛭**Okeaniya dövlətləri və bölgələri** |
| --- |
| Avstralasiya | **Avstraliya** - *Milad adası* - *Kokos adaları* - *Norfolk adası* - **Yeni Zelandiya** |  |
| Melaneziya | *Malukku adaları* - **Fici** - **Papua-Yeni Qvineya** - **Solomon adaları** - **Vanuatu** - *Yeni Kaledoniya* |
| Mikroneziya | *Quam* - *Şimali Marian adaları* - **Kiribati** - **Nauru** - **Marşall adaları** - **Palau** - **Mikroneziya** |
| Polineziya | **Tonqa** - *Amerika Samoası* - *Kuk adaları* - *Taiti* - *Niue* - **Pitkern adaları** - Samoa - *Tokelau* - **Tuvalu** - *Uollis və Futuna* |
| *Qeyd* | *Müstəqil dövlətlər qalın, asılı torpaqlar italik şəkildə yazılmışdır* |


|  |  |
| --- | --- |
|  | *Vanuatu ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |



1. ↑  .
**Narı Əbülfəz qızı Quliyeva** (10 iyul 1928-2005) — üzümçü, Sovet İttifaqı Kommunist Partiyası üzvü (1953), Sosialist Əməyi Qəhrəmanı Prezident təqayütçüsü. (1949).
5 övlad sahibi olub. 3 qız 2 oğul. Səadət,Gülmira,Elmira,Nihad,Anar.
Bütün həyatı boyu ömrünü övladlarına və nəvələrinə həsr etdi.

Həyat və əmək fəaliyyəti
------------------------

Narı Quliyeva 10 iyul 1896-cı ildə İrəvan quberniyasının Naxçıvan qəzasının (indiki Culfa rayonu) Kırna kəndində anadan olmuşdur. Əmək fəaliyyətinə 1934-cü ildə V.İ.Lenin adına kolxozda başlamış, 1956-cı ilə qədər bu kolxozda manqabaşçısı işləmişdir. 1956-cı ildən Naxçıvan sovxoz-texnikumunda laborant işləmişdir. 1953-cü ildən Sovet İttifaqı Kommunist Partiyası üzvü olmuş, Sovet İttifaqı Kommunist Partiyası 21-ci qurultayının nümayəndəsi olmuşdur. 1948-ci ildə üzümçülük sahəsində yüksək əmək göstəricilərinə nail olmuşdur. SSRİ Ali Sovetinin 21 iyul 1949-cu il tarixli qanunu ilə Sosialist Əməyi Qəhrəmanı adına layiq görülmüş, "Oraq və Çəkic" medalı və Lenin ordeni, ilə təltif olunmuşdur. Narı Quliyeva 2005-ci ildə Culfa rayonunda vəfat etmişdir.

İstinadlar
----------

1. ↑  Азәрбајҹан Совет Енсиклопедијасы: [10 ҹилддә]. III ҹилд: Гајыбов—Елдаров. Бакы: Азәрбајҹан Совет Енсиклопедијасынын Баш Редаксијасы. Баш редактор: Ҹ. Б. Гулијев. 1979. С. 270.
2. ↑  Quliyeva Narı Əbülfəz qızı // Naxçıvan ensiklopediyası. — Azərbaycan Milli Elmlər Akademiyası, 2005.

| ⛭SSRİ Sosialist Əməyi Qəhrəmanı |
| --- |
| A  • B  • C  • Ç  • D  • E  • Ə  • F  • G  • H  • X  • İ  • J  • K  • Q  • L  • M  • N  • O  • P  • R  • S  • Ş  • T  • U  • V  • Y  • Z **İkiqat Qəhrəmanlar** •    **Üçqat Qəhrəmanlar** |  |
Bentley şirkətinin logosu
Bentley S1
**Bentley** — bir İngilis lüks avtomobil istehsalçısıdır.

Tarixi
------

Bentley İngiltərədə 18 yanvar 1919-cu ildə Walter Owen Bentley tərəfindən qurulmuşdur.Bentlynin ilk avtomobili (o, bu avtomobili F. Barces və Henri Varleylə birgə hazırlamışdı) 1919-cu ildə London avtosalonunda "3L" indeksi altında debüt etdi. 3 litr həcmə malik dörd silindrli mühərriki olan bu avtomobil dərhal avtomobil sənayesinin "şlyagerinə" çevrildi. Bentli bu avtomobilə 5 illik zəmanət verirdi ki, bu da o dövr üçün misli görünməmiş hal idi. Avtomobilin satışları durmadan artırdı və artıq Bentli hər gün səkkiz avtomobil buraxırdı.

Bentley markalı bütün avtomobillər yüksək keyfiyyəti, komfortluluğu, etibarlılığı ilə seçilir və məşhur "Rolls-Roys" avtomobilləri ilə bərabər səviyyədə rəqabət aparırdı.

1923-cü ildən başlayaraq Bentley avtomobilləri idman yarışlarında mütəmadi iştirak etdi. 1923-cü ildə Fransanın Le-Man şəhərində 24 saatlıq yürüşdə Bentley avtomobili dördüncü yeri tutdu. Bir il sonra Bentley birinci yerə çıxdı. 1927-ci ildən 1930-cu ilədək qələbələr seriyası bir-birini əvəz etdirdi və beləliklə Le Mans yarışlarında 6 birincilik qazandı. Radiatorunda qanadlı "B" hərfi olan Bentley avtomobilləri hamıya məğlubedilməz görünürdü. Amma sənaye böhranı ucbatından Bentli 1931-ci ildə şirkətin müflisləşdiyini elan etməyə məcbur oldu.Şirkətin 1931-ci ildə Rolls-Royce tərəfindən satın alındı.

1998-ci ilə qədər eyni texniki heyət ilə bir-birlərinə olduqca bənzəyən modellər təqdim etmişdir. 1998-ci ildə, Volkswagenə 430 Milyon Funta satılan Bentley; 2005-ci ildə 3654-ü ABŞ-a olmaqla, cəmi 8627 avtomobil satmışdır. Firmanın mərkəzi və zavodu 
Mançester yaxınlığındakı Çeşiredədir.

Modelləri
---------

Bentley Continental
### Köhnə Modelləri

* 1933–37 3½-litre
	+ 1936–39 4¼-litre
* 1939–41 Mark V
	+ 1939 Mark V
* 1946–52 Mark VI
* 1952–55 R Type and Continental
* 1955–59 S1 and Continental
* 1959–62 S2 and Continental
* 1962–65 S3 and Continental
* 1965–80 T-series
	+ 1965–77 T1
	+ 1977–80 T2
* 1971–84 Corniche
	+ 1984–95 Continental
		- 1992–95 Continental Turbo
* 1975–86 Camargue
* 1980–87 Mulsanne
	+ 1984–88 Mulsanne L
	+ 1982–85 Mulsanne Turbo
	+ 1987–92 Mulsanne S
	+ 1984–92 Eight
	+ 1985–95 Turbo R
	+ 1991–2002 Continental R l
		- 1999–2003 Continental R Mulliner
		- 1994–95 Continental S
	+ 1992–98 Brooklands
	+ 1996–98 Brooklands R
	+ 1994–95 Turbo S
	+ 1995–97 Turbo R
	+ 1995–97 Turbo RL
		- 1996 Turbo R Sport
	+ 1995–2003 Azure
		- 1999–2002 Azure Mulliner
	+ 1996–2002 Continental T
		- 1999 Continental T Mulliner
	+ 1997–98 Bentley Turbo RT

### Modern Modelləri

* 1998 – Arnage
* 1999 – Hunaudieres Concept
* 2002 – State Limousine
* 2003 – Continental GT
* 2005 – Bentley Continental Flying Spur (2005)
* 2006 – Azure convertible
* 2006 – Continental GT
* 2007 – Continental GT Speed
* 2008 – Bentley Brooklands
* 2008 – Bentley Continental Flying Spur
* 2009 – Continental GTC
* 2009 – Azure T
* 2009 – Arnage
* 2009 – Continental Supersports
* 2009 – Bentley Zagato GTZ
* 2010 – Bentley Mulsanne

Xarici keçidlər
---------------


Vikianbarda Bentley ilə əlaqəli mediafayllar var.

* Web Sayti[*ölü keçid*]
**IX sülalə** — Qədim Misirdə birinci aralıq dövrdə hakimiyyətdə olmuş sülalə.

Ümumi məlumat
-------------

Herakleopolis nomarxı I Xeti VIII sülaləni devirərək yeni hakim sülalənin əsasını qoymuşdur. Manefona görə IX və X sülalələr eyni bir sülalə olub Herakleopol hakimlərinin nəslindən gəlir.

Roma tarixçisi Yevseyiyə görə Herakleopol sülaləsi IX və X adları ilə ümumilikdə 285 il hakimiyyətdə olmuşdur. Sekst Arikan isə bu xanədanın 185 illik hökmranlığını göstərir.

Yurqen fon Bekerstuya görə IX sülalə hakimiyyətə təxminən e.ə 2192–2120-ci illər arasında gəlib. Digər mütəxəssislər bu hadisənin təxminən e.ə 2118/2141 illər aralığında baş verdiyini bildirirlər..

I Xetinin əl işlərinin tapıldığı idarəçi Nefrinin tabutu
Manefona görə I Xeti bütün Misiri öz hakimiyyəti altında birləşdirmişdi. IX sülalə taxta güc yolu ilə çıxmışdılar. Manefon I Xeti zalımlığı ilə görə seçildiyi yazmışdı. Ondan sonra fironlar uzun müddət mərkəzi hakimiyyət uğrunda mübarizə apardılar. Ancaq cənub nomlarının və Tebes nomu hökmdara tabe olmurdular.

III Xetinin dövründə sülalə ən güclü dövrünü keçirir. O həmdə yeni sülalənin başlağıcını qoyur.

Fironlar
--------

Manefonun yazılarına əsasən Herakleopol sülaləsindən 19 firon hakimiyyətdə olmuşdur. Turin siyahısında 18 hökmdarın adı verilib. Ancaq onlardan çoxunun adı günümüzə gəlib çatmamışdır.

|  |  |
| --- | --- |
| **Ad** | **Qeyd** |
|
| I Xeti | Manefona görə I Axto adı Herakleopol nomarxı. Sülalədən ilk firon. Ov zamanı timsah tərəfindən öldürülmüşdür. |
| II Xeti | Turin siyasında ona aid məlumatlar günümüzə çaymamışdır. |
| VII Neferkara | Anxtifinin məzarlığında qeyd olunan Kaneferre ola bilər. |
| Senen… | Turin siyahısında adını tam oxumaq mümkün deyil |
| III Xeti | VII Neferkaranın oğlu. X sülalənin banisi. |

İstinadlar
----------

1. ↑  *Hornung E. Krauss R. Warburton D. A.* Ancient Egyptian Chronology.
2. ↑  Sir Alan Gardiner, *Egypt of the Pharaohs*, Oxford University Press, 1961, pp. 112–13.
**İraqiyyə Tv** — İraq Kommunikasiya Şəbəkəsinin əsas yayımı olan "*İraqiyyə*" TV ləğv edilmiş "*İraq*" televiziya kanalının yerinə yaradılıb. Bu gün "İraqiyyə" TV İraqda xalqın istəklərini yerinə yetirən, topluluqlara bərabər şəkildə yer ayıran və İraq televiziyaları arasında dövlət yayım siyasəti həyata keçirən bir televiziya kanalıdır.

Yaranma tarixi
--------------

"İraq" televiziya kanalının yerinə yaradılmış İraqiyyə Tv 2003-cü il aprelin 14-də əvvəlcə radio yayımı ilə işə başlayıb. 2003-cü il mayın 1-də Səddamın Konqreslər Sarayında olan studiyada yayıma başlayıb.

Fəaliyyəti haqqında
-------------------

Digər şəhərlərdə dövlətə bağlı televiziya kanalları öz imkanları ilə bəzi xəbər və proqramlar təqdim etməyə başlayıb. Daha sonra isə dövlətin digər rəsmi kanalları fəal şəkildə işə başlayıb.

"*Reach Society*" təşkilatının apardığı araşdırma nəticəsində İraqda yayımlanan təxminən 100-ə yaxın televiziya kanalı arasında "*İraqiyyə*" TV 1-ci yerdədir. İraqda əhəmiyyətli KİV olan "*İraqiyyə*" TV ərəb dünyasında təşkil edilmiş festivallarda təmsil olunub. Telekanal XI Qahirə Radio və Televiziya Festivalı, 2007 Krtaç (Morokko) Radio və Televiziya festivallarına qatılıb. 2007-ci ilin sonuna qədər media 75 şəhid və 68 yaralı verib.

Mükafatları
-----------

Qahirədə 500 veriliş arasında "*Bütün İraq evimdir*" verilişi ilə gümüş mükafat qazanıb.

İstinadlar
----------

1. 1 2  *Dr. Şəmsəddin Kuzəçi.* İraq mətbuat tarixi (1869-2019). Bakı: "CBS". səh. 105-106. ISBN 978-9952-516-66-1..

| ⛭İraqdaki televiziya yayımı şəbəkələri |
| --- |
| Dövlət kanalları | 
* Dohuk TV
* Əl-Ənbər TV
* Əl-Babiliyə
* Əl-Movselə TV
* İraqiyyə Tv
* Kərbala TV
* Səlahəddin TV

 |
| Ərəb dilində | 
* Afaq TV
* Əl Şərqiyyə TV
* Əl-Fayhaa TV
* Əl Forat
* Əl Sumaria
* Əl Bağdadiyyə TV
* Əl-Rəfidain TV
* Əl-Zavraa TV
* Asia Network Television
* Kərbala TV
* Ələhəd TV
* Alghadeer TV
* Əlnucabə TV
* Music Al Remas TV
* Alfarqadain TV

 |
| Kürd dilində | 
* Kanal4
* Kurdmax Pepûle
* KXN
* Kürdistan 24
* Kürdistan TV
* Kurdsat
* NRT News
* Pelistank TV
* Rudaw
* Vîn TV
* WAAR TV
* Zaqros TV
* Zaro tv

 |
| Süryani dilində | 
* Aşur TV
* İştar TV

 |
| Türk dilində | Türkmaneli TV |
**Süleyman Dəmirəl Universiteti** (*türk.* Süleyman Demirel Üniversitesi;*qaz.* Сүлейман Демирел атындағы Университет)—Qazaxıstanın Almatı şəhərində özəl bir universitetdir. Türkiyənin keçmiş baş naziri və prezidenti Süleyman Dəmirəlin adını daşıyır.

Universitet 1996-cı ildə Qazaxıstan prezidenti Nursultan Nazarbayev və Türkiyənin keçmiş prezidenti Süleyman Dəmirəlin təşəbbüsü ilə yaradılıb.

Təqdim olunan proqram növləri
-----------------------------

Süleyman Dəmirəl Universiteti, xarici görünüş, giriş
SDU tam zamanlı dərəcə proqramları təklif edir.
Lisenziya dərəcələri xüsusi peşələrə ayrılan dörd fakültədə tədris olunur. Universitet binası və kampus genişləndirilir, yəni başqa sahələrin də əlavə olunacağı gözlənilir.
Magistr dərəcələri SDU-da səkkiz sahədə əldə edilə bilər və ingilis dilində tədris olunur.
SDU Dil Məktəbində akademik və işgüzar məqsədlər üçün İngilis və Türk dilini öyrənmək niyyətində olan hər kəs üçün qabaqcıl dil kursları təklif olunur. Ümumiyyətlə, demək olar ki, bütün maraqlanan insanlar iştirak edə bilər. Bundan əlavə, xüsusi hazırlanmış IELTS və TOEFL testləri yüksək ixtisaslı dil müəllimləri tərəfindən tədris olunur və tədris olunur.

Aspirantura proqramları
-----------------------

Magistr dərəcəsi və doktorluq proqramları Süleyman Dəmirəl Universiteti tərəfindən təklif olunur. Aspirantura proqramları İngilis dilində tədris ilə beynəlxalq aspirant proqramlarına əsaslanır. Təlim məşğələləri ümumiyyətlə tələbələrin rahatlığına görə çevik olur.
Magistratura kursları iki istiqamətə — elmi-tədris və ixtisaslaşmış sahələrə bölünür və yeddi sahədə tədris olunur.

* İqtisadiyyat
* İdarəetmə
* Kompüter sistemləri və proqram təminatı
* Riyaziyyat
* Riyaziyyat (pedaqogiya)
* Qazax dili və ədəbiyyatı
* Xarici dil: iki xarici dildə
* Hüquqşünaslıq
* PhD proqramları beş sahədə təklif olunur:

* İdarəetmə
* Kompüter sistemləri və proqram təminatı
* Qazax dili və ədəbiyyatı
* Xarici dil: iki xarici dildə
* Riyaziyyat (pedaqogika)

Xarici Əlaqələri
----------------

SDU qlobal səviyyədə təhsil və təhsil layihələrində fəal iştirak edir. Bu münasibətlər universitetin beynəlxalq aləmdəki mövqeyini inkişaf etdirməyə və möhkəmləndirməyə yönəlmişdir.
SDU 46 təhsil müəssisəsi, universitet və beynəlxalq təşkilatlarla tərəfdaşlıq əlaqələri qurdu.

İstinadlar
----------

Həmçinin bax
------------

Xarici keçidlər
---------------
Bu adın digər istifadə formaları üçün bax: Yaquar (dəqiqləşdirmə).
Jaguar şirkətinin logosu
**Jaguar** — İngiltərə mərkəzli bir avtomobil markasıdır. 1920-ci ildə qurulan firmanı BLMC (British Leyland), 1990-cı ildə Forda satdı. Jaguar, 2008-ə qədər Fordun PAG adı verdiyi və Land Rover, Volvo, Aston Martın kimi lüks və prestijli markalardan meydana gətirdiyi alt qrupunda iştirak edirdi. 26 Mart 2008 tarixində Hindistanın ən böyük avtomobil markası Tataya satıldı. Ən əhəmiyyətli modeli 1965-ci ildə bazara yürüdülən E-Type, böyük bir satış müvəffəqiyyəti əldə etdi. Digər bir əhəmiyyətli model isə 1970-80-cı illər dövründə çıxarılan XJ-S 2 qapılı modeldir.

Jaguar, avtomobillərinin mühərrik kapotunun üstündə iştirak edən və tullanan Jaguar fiqurunu, meydana gələ biləcək qəzalarda, piyadaların yaralanma riskini azaltmaq üçün dəyişdirmişdir. Firma, çıxardığı yeni modellərinə bu Jaguar fiquru yerinə, Jaguar şəkilli bir lövhə vurur.

Modellər
--------

* Jaguar XK
* Jaguar XJ
* Jaguar XF
* Jaguar S-TYPE
* Jaguar X-TYPE

Albom
-----

* 1937 Jaguar SS 1001937 Jaguar SS 100
* 1939 SS 3-1/2 Litre Saloon1939 SS 3-1/2 Litre Saloon
* Jaguar 2½-Litre Drophead Coupé 1948Jaguar 2½-Litre Drophead Coupé 1948
* Jaguar Mark V Drophead CoupéJaguar Mark V Drophead Coupé
* Jaguar Mark V Drophead Coupé 1950Jaguar Mark V Drophead Coupé 1950
* 1950 Jaguar XK120 from the Ralph Lauren collection1950 Jaguar XK120 from the Ralph Lauren collection
* Jaguar Mark V SaloonJaguar Mark V Saloon
* Jaguar XK120Jaguar XK120
* Jaguar XK120 RoadsterJaguar XK120 Roadster
* Jaguar XK120 Fixedhead Coupé 1954Jaguar XK120 Fixedhead Coupé 1954
* Jaguar SaloonJaguar Saloon
* Jaguar SaloonJaguar Saloon
* Jaguar Mark VII Saloon 1954Jaguar Mark VII Saloon 1954
* Jaguar Mark VII Saloon 1955Jaguar Mark VII Saloon 1955
* Jaguar XK140 Drophead Coupé 1956Jaguar XK140 Drophead Coupé 1956
* 1958 Jaguar XK150 Roadster1958 Jaguar XK150 Roadster
* Jaguar XK150 RoadsterJaguar XK150 Roadster
* 1963 Jaguar 3.4 Mark 21963 Jaguar 3.4 Mark 2
* 1963 E-Type Roadster on display in Indianapolis1963 E-Type Roadster on display in Indianapolis
* Jaguar SaloonJaguar Saloon
* Jaguar Mark II 3,4-Litre Saloon 1966Jaguar Mark II 3,4-Litre Saloon 1966
* 1966 Jaguar E-Type (a.k.a. XKE)1966 Jaguar E-Type (a.k.a. XKE)
* A 1968 Jaguar 340 small saloonA 1968 Jaguar 340 small saloon
* Jaguar 420G Saloon 1968Jaguar 420G Saloon 1968
* 1968 Jaguar 420 sports saloon1968 Jaguar 420 sports saloon
* Jaguar E-Type Fixed-head Coupé 1971Jaguar E-Type Fixed-head Coupé 1971
* Jaguar XJ12 Saloon 1974Jaguar XJ12 Saloon 1974
* 1991 Jaguar XJR-151991 Jaguar XJR-15
* 1992 Jaguar XJ2201992 Jaguar XJ220
* 1995 Jaguar XJ6 (Sovereign)1995 Jaguar XJ6 (Sovereign)
* Jaguar XK8Jaguar XK8

Xarici keçidlər
---------------


Vikianbarda Jaguar Cars ilə əlaqəli mediafayllar var.

Həmçinin bax
------------


|  |  |
| --- | --- |
|  | ***Avtomobil** ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
İqtisadi nəzəriyyədə, xüsusən də istehlakçı seçimi nəzəriyyəsində "**əvəzetmə effekti**" məhsulun qiymətindəki dəyişikliklərin istehlakçı tərəfindən bu məhsula olan tələbin miqdarına təsir növlərindən biridir. Bu hadisələrdən ikincisi gəlir effekti adlanır.

Əgər istehlak dəstinin dəyişməz olduğunu fərz etsək, onda əmtəənin qiymətinin aşağı düşməsi gəlirin bir hissəsinin sərbəst buraxılmasına gətirib çıxarır ki, bu da verilmiş istehlak səbətində olan malların hər birinin daha çox istehlakı üçün istifadə oluna bilər. Nəticədə, əvvəlki ilə müqayisədə yeni istehlak paketi iki əmtəənin nisbi qiymətlərindəki dəyişikliyin təsirini əks etdirəcək (bir əmtəənin vahidi indi ikinci əmtəənin digər kəmiyyəti ilə dəyişdirilə bilər, çünki malların nisbəti iki əmtəənin digər kəmiyyətinə dəyişdirilə bilər). onların qiymətləri dəyişdi), eləcə də azad edilmiş gəlirin təsiri. Nisbi qiymət dəyişikliklərinin təsiri əvəzetmə effekti, gəlirin sərbəst buraxılması effekti isə gəlir effekti adlanır.

Əgər gəlir qiymət dəyişikliyi ilə elə dəyişirsə ki, yeni büdcə xətti ilkin istehlak paketindən keçsin, lakin yamac yeni qiymətlər əsasında müəyyən edilir və optimal istehlak seçimi büdcə xəttində yerləşirsə, istehlakın nəticədə dəyişməsi belə olur. Slutskiyə görə əvəzedici effektin adı. İstehlakçının orijinal (və ya ilkin) mal dəstini cari (əvvəlkilərdən fərqli olaraq yeni) qiymətlərlə almaq üçün kifayət qədər gəliri olduqda istehlakçı seçimindəki dəyişiklikləri təsvir edir.

Bununla belə, əgər yeni büdcə xəttinin mailliyi yeni (cari) qiymətlər əsasında formalaşırsa və laqeydlik əyrisinə toxunan istehlakçının ilkin çoxluğundan keçirsə, onda yeni toxunma nöqtəsi ilə ilkin çoxluq arasında fərq yaranır. mallar Hiks əvəzetmə effekti ilə təsvir olunur. İstehlakçının cari qiymətlərlə ilkin faydalılıq səviyyəsinə çatmaq üçün kifayət qədər gəliri olduqda istehlakçı seçimində dəyişiklikdir.

Eyni təsirlər, bir əmtəənin qiymətinin azalmaq əvəzinə yüksəldiyi, əvəzetmə effekti nisbi qiymətlərdəki dəyişiklikləri əks etdirdiyi halda, gəlir effekti gəlirin sabit saxlanılan mallar toplusunu istehlak etmək üçün daha baha istifadə edildiyi vəziyyəti əks etdirir.

İstinadlar
----------

1. ↑  Varian, H. Intermediate Microeconomics, 9th Edition. New York: W.W. Norton, 2014.
2. ↑  Chipman, John, and Lenfant, Jean-Sébastien. 2002. "Slutsky’s 1915 Article: How It Came to Be Found and Interpreted." History of Political Economy 34 (3).
3. ↑  *Sasakura, Kazuyuki.* "Slutsky Revisited: A New Decomposition of the Price Effect". Italian Economic Journal. 2 (2). 2016: 253–280. doi:10.1007/s40797-016-0034-y.
**2012-ci il Gürcüstan Respublikası Parlament seçkilər** — 1 oktyabr 2012 tarixində keçirilib.

Gürcüstanın prezidenti, VMH-ın lideri M. Saakaşvili

Seçkilər
--------

150 deputat Parlamentə 4 illik müddətə seçilirdi. Bunlardan 73 nəfər majoritar, 77 nəfər isə proporsional sistemə uyğun olaraq seçilməli idi. Seçkilərdə əsas mübarizə prezident Mixail Saakaşvilinin sədrlik etdiyi iqtidarı təmsil edən Vahid Milli Hərəkat Partiyası və Bidzina İvanişvilinin yenicə yaratdığı Gürcü arzusu — Demokratik Gürcüstan müxalif bloku arasında gedirdi. Seçkilərin nəticələrinə əsasən "Gürcü Arzusu" qalib gəldi və parlamentin yeni çağırışında 85 mandat qazandı. Vahid Milli Hərəkat isə parlamentdə 65 təmsilçi qazandı. Gürcü Arzusunun sədri Bidzina İvanişvili yeni parlament tərəfindən Gürcüstan Respublikasının 10-cu baş naziri seçildi.

Nəticələr
---------

Gürcüstanın yeni baş naziri B. İvanişvili

|
|  |
| Partiya | Səslər | Faiz | Mandatlar |
|  | Gürcü Arzusu | 1,184,612 | 54.97% | 85 |
|  | Vahid Milli Hərəkat | 873,233 | 40.34% | 65 |
|  | Xristian Demokrat Birliyi | 44,293 | 2.05% | 0 |
|  | Leybor Partiya | 26,759 | 1.24% | 0 |
|  | Yeni Hüquqlar | 9,379 | 0.43% | 0 |
|  | Azad Gürcüstan | 5,892 | 0.43% | 0 |
|
| **Ümumi** | **100%** | **150** |
| Seçicilərin sayı | 2,159,633 |

Seçkidən sonra
--------------

Seçkilərə əsasən yalnız iki partiya parlamentdə yer ala bildi. Gürcü Arzusu 85, Vahid Milli Hərəkat isə 65 yer aldı. Mixail Saakaşvili seçkilərdə məğlubiyyətini tanıdı və müxalifətə keçdiyini bildirdi. Yeni parlament Kutaisidə fəaliyyət göstərməyə başladı və Bidzina İvanişvilini yeni baş nazir təyin etdi.

Mənbə
-----

* M.Saakaşvili seçkilərin nəticələrini qəbul edib Arxivləşdirilib 2012-10-31 at the Wayback Machine
**Eros** (E r o t) – 433 saylı kiçik planet.

Ümumi məlumat
-------------

Almaniyalı həvəskar astronom Q. Vitt tərəfindən 1898-ci ildə kəşf edilmişdir. Eros Günəş ətrafında hərəkəti zamanı Yerə yaxınlaşa bilən, yer qrupuna aid kiçik planetlərdən biridir. Onun Günəş ətrafında fırlanma periodu 1.76 il, böyük yarımoxu 1.46 a.v. ekssentrisiteti 0.22, ekliptika müstəvisinə meyilliyi isə 10°.8-dir. Apohelidə Eros Marsın orbitindən kənara çıxır, perihelidə isə Yerin böyük oxundan cəmisi 0.14 a.v. qədər aralıdan keçir. Erosun Yerə ən çox yaxınlaşması (əlverişli qarşıdurma) 37 ildən bir olur və 1894, 1930–31, 1967–68-ci illərdə müşahidə olunmuşdur. Erosun Yerə yaxın olması, onu Günəş parallaksının təyin edilməsində əlverişli obyektə çevirmişdir. 1950-ci ildə amerikan astronomu E. Rabe, 1926–1946-cı illər ərzində Erosun hərəkətinə aid müşahidə məlumatlarına əsasən Günəş parallaksının qiymətinin 8ʺ.79835±0ʺ.00058 olduğunu göstərmişdir (o dövrdə qəbul olunmuş qiymət 8ʺ.80 idi). Sonralar anoloji hesablamalar 1926–65-ci illər ərzindəki müşahidələrə əsasən aparılmış və parallaks üçün alınan yeni nəticə (8ʺ.79417±0ʺ.00018 – Rabe, Frensis) radiolokasiya tədqiqatlarından alınmış qiymətlə tam üst-üstə düşmüşdür. Eros nisbətən parlaq kiçik planetdir; qarşıdurma zamanı (bax astronomiyada Konfiqurasiyalar) Yerdən olan məsafədən və planetin oriyentasiyasından asılı olaraq onun parlaqlığı 6.7¸11.3 ulduz ölçüsü tərtibində dəyişir. Kiçik planetlər arasında parlaqlığın periodik dəyişməsi hadisəsi ilk dəfə Erosda müşahidə olunub (1901). Parlaqlığın dəyişməsinin maksimum amplitudu 1.5 ulduz ölçüsü, periodu isə 5 saat 16 dəq. təşkil edir. Bu kiçik planetin parlaqlığının dəyişmə əyrisinin period ərzində 2 maksimum və 2 minimumdan keçməsi faktına əsasən astronomlar belə qənaətə gəlmişlər ki, Eros uzunsov formaya malik fırlanan göy cismidir. Sonralar birbaşa müşahidələr vasitəsilə bu mülahizənin doğru olduğu təsdiqlənmişdir. Ulduzların Eros tərəfindən örtülməsini müşahidə edərkən məlum olmuşdur ki, Eros, görünən qırağının konturu düzgün formaya malik olmayıb, en kəsiklərinin ölçüləri 21 və 13 km olan hantel şəklindədir.

İstinadlar
----------

1. 1 2 3 4 5 6 7 8 9 10 11 12 13  JPL Small-Body Database.

|  |  |
| --- | --- |
|  Bu şablona bax   Tematik saytlar | JPL Small-Body Database |
| Lüğətlər və ensiklopediyalar | Böyük norveç · Kruqosvet · Laruss ensiklopediyası · Britannica (11-th) · Britannica (onlayn) |
| Normativ yoxlama | GND: 4152852-9 · LCCN: sh87007725 · VIAF: 246581867 · WorldCat VIAF: 246581867 |
Türkiyədə keçirilən seçkidir. 165 müstəqil namizəd millət vəkili adı uğrunda yarışır. Seçkilərdə əsas mübarizənin hakim AKP (Ədalət və İnkişaf Partiyası) ilə CHP (Cumhuriyyət Xalq Partiyası) arasında gedəcəyi hesab edilir. 
Ədalət və İnkişaf Partiyası (AKP) 42,5 faiz səs toplayıb. Ötən seçkilərdən 25,94 faiz səs toplamış Cümhuriyyət Xalq Partiyası (CHP) bu gün keçirilən seçkilərdə 24,9 faiz səs qazanıb. 2011-ci il parlament seçkilərində 12,96 faiz səs qazanmış Milliyyətçi Hərəkat Partiyası bu seçkilərdə səs sayını artıraraq 16,9 faiz səs toplayıb. Seçkilərin sürpriz partiyası olan HDP isə 10 faizlik seçki baryerini aşmağa müvəffəq olub. Səlahəttin Demirtaşın rəhbərlik etdiyi partiya 11,3 faiz səs toplayıb. Bu nəticələrə əsasən, AKP 258, CHP 133, MHP 80, HDP 80 millət vəkili mandatı qazanmış olur.

Türkiyədə koalisiya hökuməti qurulması üçün Konstitusiyada nəzərdə tutulan 45 günlük müddət 13 iyul tarixindən rəsmən başlayıb.
7 iyun parlament seçkilərində ən çox səs almış Ədalət və İnkişaf Partiyasının (AKP) lideri Əhməd Davudoğlu seçkidə ikinci olmuş Cümhuriyyət Xalq Partiyasının (CHP) lideri Kamal Kılıçdaroğlu ilə görüşüb.

AKP heyətində Numan Kurtulmuş, Ömər Çelik, Cövdət Yılmaz, Ayşə Nur Bahçekapılı və Mücahit Arslan, CHP heyətində isə Haluk Koç, Faik Öztrak, Selin Sayek Böke, Akif Hamzaçebi və Rasim Bölücek təmsil olunub. 

Görüş 1,5 saat davam edib. Görüşün yekunları ilə bağlı hər iki partiya rəsmi açıqlama ilə çıxış edəcək.

Ə. Davudoğlunun iyulun 14-də MHP lideri Dövlət Bağçalı, iyulun 15-də isə HDP həmsədrləri Səlahəddin Dəmirtaş və Figen Yüksəkdağ ilə görüşlər keçirməsi nəzərdə tutulub.

İştirak edən partiyalar
-----------------------

* Anadolu Partiyası,
* Ədalət və İnkişaf Partiyası (AKP),
* Müstəqil Türkiyə Partiyası (BTP),
* Cümhuriyyət Xalq Partiyası (CHP),
* Demokrat Partiya (DP),
* Demokratik Sol Partiya (DSP),
* Xalqın Qurtuluş Partiyası,
* Xalq Demokratik Partiyası (HDP),
* Kommunist Partiyası,
* Milliyətçi Hərəkat Partiyası (MHP),
* Səadət Partiyası (SP),
* Vətən Partiyası,
* Haqq və Özgürlüklər Partiyası,
* Mərkəz Partiyası,
* Liberal Demokrat Partiya (LDP),
* Doğru Yol Partiyası (DYP),
* Yurd Partiyası,
* Toplumsal Uzlaşma,
* Reform və İnkişaf Partiyası,
* Haqq və Ədalət Partiyası

Mənbə
-----

* Türkiyə həyəcan içində: AKP, yoxsa MHP? Arxivləşdirilib 2015-07-13 at the Wayback Machine
* Türkiyədə koalisiya hökuməti qurulması üçün AKP-CHP danışıqları keçirilib  Arxivləşdirilib 2015-07-14 at the Wayback Machine


|  |  |
| --- | --- |
|  | *Türkiyə ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
**Aryen Robben** (23 yanvar 1984[…]) — hollandiyalı futbolçu. Hücumçu arxası və sağ cinahda oynayır. Hollandiyada iki dəfə ilin futbolçusu seçilmişdir.

### Klub karyerası

Robben, futbol karyerasına anadan olduğu Qroningen şəhərinin Qroningen futbol klubunda başlamışdır. Liqada ilk oyununa Tventeyə qarşı oynamışdır. Robben ilk mövsümündə 18 oyuna 2 qol vurmaqla komandada ilin futbolçusu seçilmişdir. İkinci sezonunu daha yaxşı keçirən Robben 28 oyuna 6 qol vurmuş və il sonunda 3.9 milyon € qarşılığında PSV klubuna transfer olunmuşdur.

Robben, burada da ilk sezonun yaxşı keçirmiş və 33 oyunda 12 qol vurmuşdur. Bu uğurlardan sonra Mançester Yunaytedin baş məşqçisi Aleks Ferqyuson, Robben üçün 8 milyon € təklif etmiş, lakin rəhbərlik qəbul etməmişdir. 2003-04 sezonunu yaxşı keçirməsə də, il sonunda 12 milyon € qarşılığında Çelsiyə transfer olunmuşdur.

22 avqust, 2007-ci ildə İspaniyanın Real Madrid klubu ilə 5 illik müqavilə bağlamışdır. 2009-10 sezonunda Florentino Perezin prezident seçilməsi və Kriştiano Ronaldo və Kakanın transferlərindən sonra komandadan ayrılmağa qərar vermişdir.

28 avqust, 2009-cu ildə təxminən 25 milyon € qarşılığında Almaniyanın Bayern Münhen klubuna transfer olunmuşdur. Robben, yeni klubunda axırıncı dəfə Roy Makaayın geyindiyi '10' nömrəli forma ilə çıxış etmişdir. 2013-cü ildə klubu ilə birlikdə UEFA Çempionlar Liqasını qazanmışdır. 19 mart, 2014-cü ildə Bayern Münhen ilə müqaviləsini 3 il daha uzatmışdır.

İstinadlar
----------

1. 1 2  Arjen Robben // Transfermarkt (çd.). 2000.
2. 1 2  ARJEN ROBBEN // Argentine Soccer Database (isp.).
**Kadyak arxipelaqı** (*ing.* Kodiak Archipelago) — Alyaskanın cənubunda yerləşir. 2003-ci il məlumatına əsasən arxipelaqda 13,913 nəfər yaşayır.

Coğrafiyası
-----------

Kosmosdan çəkiliş
Arxipelaqı materikdən Şelixov boğazı ayırır və materikə arasında olan məsafə 450 kilometrdir. Arxipelaqın uzunluğu 285 km. Eni isə 108 km təşkil edir. Ən iri adası Kadyak adasıdır, ikinci böyük adası isə ondan 5 km şimalda yerləşən Afoqnak adasıdır. Nisbətən şimalda yerləşən Şuyak adası çoxlu sayda əsrarəngiz buxtaıarı ilə seçildiyindən qoruma altındadır. Bundan əlavə arxipelaqa Berren, Semidi adaları, Elovıy, Çirikova və bir sıra kiçik adalar daxildir. Ümumilikdə arxipelaqın sahəsi 13,890 km² təşkil edir. Burada az miqdarda buzlaqlara rast gəlinir. Üstəlik çoxlu sayda kiçik çaylara malikdir. Heyvanlar aləmi zəngindir, burada mindən çox növ yaşayır.

Arxipelaqın böyük hissəsində *Kodiak National Wildlife Refuge* milli parkı yerləşir.

Həmçinin bax
------------

* Veyl adası

İstinadlar
----------

1. ↑  "Kodiak Island County Facts and Figures". 2014-07-09 tarixində orijinalından arxivləşdirilib. İstifadə tarixi: 2015-07-03.